બહિષ્કૃત ભારતની સાથે સાથે ‘સમતા’ પણ શરૂ કર્યું, જે દર શુક્રવારે પ્રકાશિત થતું હતું. સમાજ સમતા સંઘના ઉપક્રમે પ્રસિદ્ધ થતા સમતા સામયિકના તંત્રી ગોવર્ધન બ્રાહ્મણ જ્ઞાતિના દેવરાવ વિષ્ણુ નાઈક હતા. જેને લોકમાન્ય બાલગંગાધર તિલકના સુપુત્ર પૂનાના શ્રીધર તિલકનું સક્રિય રીતે સમર્થન હતું. શ્રીધર તિલક આત્મહત્યા કરી મૃત્યુ પામ્યા તેના એક દિવસ પૂર્વે ડૉ. આંબેડકરને આત્મીયતાભર્યા (તા. ૨૫-૦૫-૧૯૨૮)ના પત્રથી તેમાં પોતાની સઘળી દુ:ખદ વિગતો વર્ણવી હતી. આમ, તેમના આપઘાતના દિવસની સ્મૃતિમાં સમતા પાક્ષિક શુક્રવારે પ્રસિદ્ધ થતું હતું.